b'\n_START_ARTICLE_\nRomeo \xc5\xa0trakl\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani srednji \xc5\xa1oli za oblikovanje v Ljubljani se je za\xc4\x8del ukvarjati tudi s stripom. Sedaj \xc5\xbeivi in dela v Sv. Trojici - Slovenija, kot oblikovalec, ilustrator in avtor stripov._NEWLINE_Kot oblikovalec je izdelal nekaj ovitkov za CD plo\xc5\xa1\xc4\x8de, plakatov za koncerte, med drugim za koncert Boba Dylana v Ljubljani, ki je bil izbran tudi za razstavo v Art Rock Gallery v San Franciscu. Ob svojem vsakodnevnem delu oblikovalca se ukvarja tudi s stripom.  _NEWLINE_S stripom se je spoznal v rani mladosti tudi s pomo\xc4\x8djo svojega o\xc4\x8deta, ki je prav tako risal stripe. Objavljal je v doma\xc4\x8dih fanzinih in raznih revijah (Stripburger, Mladina - Slovenija, Striptiz - Hrva\xc5\xa1ka, Mladost - Jugoslavija). Izdal je tudi strip albuma z zbranimi deli pod naslovom \xc2\xbbTo\xc4\x8dno opolno\xc4\x8di in druge zgodbe\xc2\xab\xc2\xa0leta 1998 in \xc2\xbbDrugi Album\xc2\xab\xc2\xa0leta 2004. _NEWLINE_Imel je nekaj samostojnih razstav: V Mariboru v Novinarskem klubu aprila 1994, V Mariboru v Gustafu decembra 1996, v Lenartu v galeriji K. Krajnc septembra 1998. Sodeloval je tudi na ve\xc4\x8d skupinskih razstavah, prvi\xc4\x8d \xc5\xbee leta 1984 v Ljubljani na razstavi Jugoslovanski SF strip, med drugim pa tudi na retrospektivni razstavi Slovenskega stripa zadnjih 40 let v Celju leta 1996._NEWLINE_Bil je izbran (z drugimi) za predstavnika Slovenskega stripa za razstavo stripov v Francoskem Angoulemu (januarja 2000)._NEWLINE_Sodeloval tudi v antologiji Slovenski klasiki v stripu. _NEWLINE_Leta 2009 izdal knjigo The Who, zgodba o zbirateljstvu, ki opisuje njegovo zbirko The Who albumov._NEWLINE_Leta 2017 je iz\xc5\xa1lo nadaljevanje knjige pod naslovom The Who Bootleg posnetki._NEWLINE_2018 je iz\xc5\xa1el tretji strip album, pod naslovom Prekletstvo tretjega albuma. Spremno besedo je prispeval Max Modic._NEWLINE_Kot grafik sodeluje v duetu SLO POP ART z Du\xc5\xa1anom Hedlom. Opus grafik zajema slovenske motive v pop maniri. Skupna razstava "Galerija 88 (november 2004)'